En ganske stor (ca. 30 millimeter), avlang, blank, mørkbrun til svart smeller. Arten har korte, kamformede antenner. På hodet har pannen et søkk i midten foran. Pronotum er rundet, noe lengre enn bredt, fint og tett punktert, bakhjørnene kort, skrått tilbaketrukne med en skarp lengdekjøl, bakkanten rett. Scutellum er nesten sirkelrundt. Dekkvingene har fine punktstriper. Beina er tynne og forholdsvis korte.